Здравейте ! Майка ми е с ТЕЛК 100% нетрудоспособност без чужда помощ от 30.06.2020г. , срок пожизнен. Инвалидизацията е от дата 30.01.2020г. След подадена молба до Социално подпомагане на 07.08.2020г. получи Индивидуална оценка на потребностите и Заповед за месечна финансова помощ считано от 01.08.2020г. Инд. оценка според чл.26 от Закона за хората с увреждания се издава за срока на действие на ТЕЛК. За периода 30.01.2020 , от когато важи ТЕЛК до 30.07.2020 не получава финансова помощ. Правилно ли са издадени документите от Социално подпомагане ?




Месечна финансова помощ за пенсионер след ТЕЛК
==============================================

 

Адвокат Митова, искам да поясня следното: 1. Подаване на документи пред ТЕЛК – 30.01.2020г.  

2. Явяване пред ТЕЛК – 30.06.2020г. В решението е посочен срок на инвалидизация от 30.01.2020 до срок – пожизнен, със 100% нетрудоспособност без чужда помощ.  

3. Подаване на заявление пред Соц.подпомагане за отпускане на месечна финансова помощ – 07.08.2020г.  

4. Издадена индивидуална оценка на потребностите от дата 25.08.2020г. за периода 01.08.2020 до 30.08.2025г. и заповед за месечна финансова помощ за същия период.  

Смятам, че не е уважено Експертното Решение на ТЕЛК тъй като за периода 30.01.2020 – 30.07.2020г. майка ми не получава месечна финансова попощ. Възразили сме в 14 дневен срок пред соц. подпомагане. В отговора им отново потвръждават издадените от тях документи. Кой може да ни даде правилно ли са постъпили служителите на соц. подпомагане ? Благодаря.




Здравейте, Станка Василева,


необходим е преглед на решението на ТЕЛК, тъй като на едно място посочвате, че същото е с дата 30.06.20 г., след това, че датата на инвалидизацията е от 30.01.20 г., а след това, че за периода от 30.01.20 г. до 30.07.20 г. майка Ви не получава социална помощ. Необходимо е да се уточни и кога е влязло в сила решението на ТЕЛК, обжалвано ли е.  

Според разпоредбата на чл. 26, ал. 2 от цитирания от Вас Закон за хората с увреждания – “индивидуалната оценка на потребностите се издава за срока, посочен в експертното решение за определяне процента на трайно намалената работоспособност или вида и степента на увреждане.”


Заповедите се съобщават писмено на лицето, подало заявление-декларация, в 7-дневен срок от издаването й заедно с индивидуалната оценка на потребностите и трябва да са добре мотивирани. Те могат да се обжалват по реда на Административнопроцесуалния кодекс. В тази връзка можете да обжалвате въпросната заповед. 


Поздрави  

адв. Николина Митова  

тел. 0898 303092


